# Γιάννης Δρυμωνάκος

### Από τη Βικιπαίδεια, την ελεύθερη εγκυκλοπαίδεια

Αυτό το άρθρο χρειάζεται επιμέλεια ώστε να ανταποκρίνεται σε υψηλότερες προδιαγραφές συντακτικής ποιότητας ή μορφοποίησης.
Σημείωση: Πολλές φορές τα κείμενα στα οποία βρίσκεται αυτό το πρότυπο, παραβιάζουν πνευματικά δικαιώματα.
Κάντε ένα σχετικό έλεγχο πριν ξεκινήσετε την επιμέλεια, αφού είναι πιθανό να διαγραφεί.
Μετά την επιμέλεια του άρθρου, είστε ελεύθεροι να διαγράψετε αυτή την επισήμανση. Για περαιτέρω βοήθεια, δείτε τα άρθρα Πώς να επεξεργαστείτε μια σελίδα και Βικιπαίδεια:Οδηγός μορφοποίησης άρθρων.

Ο Γιάννης Δρυμωνάκος (Αθήνα, 18 Ιανουαρίου 1984), είναι πρωταθλητής Ευρώπης στην κολύμβηση, ο καλύτερος Έλληνας κολυμβητής στο στιλ της πεταλούδας. Πρωτοεμφανίστηκε το 1999 στις διεθνείς πισίνες και πήρε αργυρό μετάλλιο στα 200μ. στο τουρνουά Ολυμπιακές Ημέρες της Δανίας. Το καλοκαίρι του 2001 πήρε χρυσό μετάλλιο στο Ευρωπαικό Πρωτάθλημα Νέων στη Μάλτα και το 2000, σε ηλικία μόλις 16 ετών πήρε μέρος στους Ολυμπιακούς Αγώνες. Το 2002 στο Λιντς της Αυστρίας έγινε ο πρώτος Έλληνας κολυμβητής που πήρε 2 χρυσά μετάλλια σε 2 διαφορετικές διοργανώσεις Ευρωπαϊκών Πρωταθλημάτων. Πέτυχε μισή ντουζίνα πανελλήνια ρεκόρ και τα τελευταία χρόνια είναι πρωταθλητής Ελλάδας στα 200μ. Στους Ολυμπιακούς Αγώνες της Αθήνας (2004) ήταν 21ος στα 200μ. πεταλούδα και αποκλείστηκε, ενώ την ίδια τύχη είχε και στα 400μ. στη μικτή ατομική, με την 9η του θέση. Στις 21 Νοεμβρίου 2004 πέτυχε Πανελλήνιο ρεκόρ στα 200 μ. πεταλούδας σε 25άρα πισίνα στο μίτινγκ της Mλάντοστ στην Kροατία, με 1.57.28. Tο παλαιό κατείχε ο ίδιος με 1.57.39 από το 2001. Το 2005 κατέκτησε χάλκινο μετάλλιο στα 400μ. μικτή ατομική ανδρών στους Μεσογειακούς Αγώνες της Αλμερίας με επίδοση 4:19.37. Λίγο αργότερα, κέρδισε χρυσό μετάλλιο στα 200μ. πεταλούδα με επίδοση 1:57.58. Στον τελικό του παγκοσμίου πρωταθλήματος υγρού στίβου, στο Μόντρεαλ (Ιούλιος 2005), ο Δρυμωνάκος προκρίθηκε στα 200μ. πεταλούδα με την έκτη καλύτερη επίδοση των ημιτελικών. Ο Έλληνας πρωταθλητής κατετάγη τρίτος στην 1η ημιτελική σειρά με 1:57.09 (πίσω από τον Ρώσο Νικολάι Σκβόρτσοφ και τον Γερμανό Χέλγκε Μέουβ) και πήρε το «εισιτήριο» για τον τελικό. Αξίζει να σημειωθεί ότι το 1:57.09 του Δρυμωνάκου αποτελεί νέο Πανελλήνιο ρεκόρ. Το προηγούμενο κατείχε ο ίδιος από τις 11 Ιουνίου 2004, όταν σημείωσε επίδοση 1:57.40 στο test event των Ολυμπιακών Αγώνων. Στην ίδια διοργάνωση, τον πρώτο μεγάλο τελικό της καριέρας του, σε αυτό το επίπεδο,στις 28 Ιουλίου 2005 ο Γιάννης Δρυμωνάκος κατέκτησε την 8η θέση στα 200 μ. πεταλούδας του παγκοσμίου πρωταθλήματος του Μόντρεαλ (1.57.71') Στις 19 Νοεμβρίου 2005 κέρδισε χρυσό μετάλλιο στα 200μ. πεταλούδα, στην πρεμιέρα των Ελλήνων κολυμβητών στο διεθνές μίτινγκ 25άρας πισίνας, στο Ζάγκρεμπ της Κροατίας. Ο πρωταθλητής Ελλάδας με 1:58.48 κατέλαβε την πρώτη θέση. Ο Γιάννης Δρυμωνάκος κατέκτησε το ασημένιο μετάλλιο στα 200μ πεταλούδα του Ευρωπαϊκού πρωταθλήματος υγρού στίβου, στη Βουδαπέστη, στις 3 Αυγούστου 2006. Ο Έλληνας κολυμβητής τερμάτισε σε 1.57.02 στον τελικό του αγωνίσματος. Αργότερα, κατέλαβε την έκτη θέση στα 400μ. μικτής ατομικής του ίδιου πρωταθλήματος κολύμβησης.

Ανακτήθηκε από "http://el.wikipedia.org../../../%CE%B3/%CE%B9/%CE%AC/%CE%93%CE%B9%CE%AC%CE%BD%CE%BD%CE%B7%CF%82_%CE%94%CF%81%CF%85%CE%BC%CF%89%CE%BD%CE%AC%CE%BA%CE%BF%CF%82_6877.html"

Κατηγορίες: Επιμέλεια Βικιπαίδειας | Έλληνες αθλητές της κολύμβησης | Γεννήσεις το 1984

##### Views

- Άρθρο
- Συζήτηση
- Τελευταία έκδοση

##### Αναζήτηση